Tottenham Hotspur Football Club

O **Tottenham Hotspur Football Club** ye un club de fútbol d'Anglaterra, d'o municipio de Haringey en a ciudat de Londres. Fue fundau en 1882 y chuga en a Premier League . O suyo rival clasico ye l'Arsenal, con o que disputa o Derbi d'o Norte de Londres. O club ye clamau *Spurs* por os aficionaus.

## Historia
### Zaguerías d'o sieglo XIX
O Tottenham Hotspur FC fue fundau en o anyo 1882 con o nombre de *"Hotspur FC"* por a iniciativa d'os mesaches d'o club de cricket *"Hotspur"* y d'a escuela primaria local d'establir un club de fútbol.
 
En 1883 o club fue presidiu por o sinyor John Ripsher. A color d'o club yera azul marina dica 7 anyos dimpués, en que a camiseta cambeyó ta roya. En 1884 a institución cambeyó o suyo nombre a *"Tottenham Hotspur Football and Athletic Club"*.

Tres anyos mas tarde, se produz o primer clasico, conoixiu como Derbi d'o Norte de Londres contra l'Arsenal, ta part d'alavez conoixiu como *"[[Arsenal Football Club|Royal Arsenal]]"*. O partiu se suspendió a causa d'a foscor, con os "Spurs" ganando 2-1. 
En 1888 o club se treslada enta uns terrenos privaus en Northumberland Park.

En 1895 a institución se profesionaliza. A l'anyo siguient, bels 6.000 espectadors veyoron o partiu amistoso contra o Aston Villa. O club puya a la Primera División d'a Liga. Amás, i hai unatro cambio de colors. En cuentas de royo con azul marino se converte en negro y dorau. 
Un anyo dimpués, s'aconsigue plegar a la final d'una copa por primera vegada, chugando contra o equipo local *"Wellingborough"* y perdendo 0-2 en a *Charity Cup*. Y en 1898 o club se converte en una sociedat de responsabilidat limitada. Un partiu contra o *"[[Arsenal Football Club|Woolwich Arsenal]]"* atraye a una multitut de 14.000 espectadors. Se da unatro cambio de colors, camisa blanca y pantalón azul.

En 1899, o club se treslada a White Hart Lane, puesto a on que se sitúa actualment.

### Sieglo XX
En prencipiar o nuevo sieglo, en 1901, s'aconsigue a FA Cup, convertindo-se en o solo club d'a Liga, dende o inicio d'a competición en 1888, en aconseguir ista honor.

En 1920 aconsiguió puyar a la First Division con 70 puntos, récord en l'antigo sistema de dos puntos por victoria.

En 1934 se remata a construcción d'a grada este d'o estadio.

1951 estió un anyo historico. O club se consagra campión de Liga por primera vegada en a suya historia. Y diez anyos mas tarde, en 1961, aconsiguioron o *doblete* aconseguindo a suya segunda liga y a FA Cup. Manimenos, nunca mas tornarían a alzar o trofeu de Liga.

1963 estió unatro anyo de gloria ta o club. S'aconsigue a Recopa d'Europa redotando a o Club Atletico de Madrit espanyol en a final por 5-1. Dentraría en a historia d'o futbol anglés como o primer club britanico en ganar una competición europea important.

En 1971 s'adchudicoron a League Cup. Y un anyo dimpués, se facioron con a Copa d'a UEFA.

En 1980 escachan l'antiga grada ueste ta dar paso a una estructura nueva y moderna.

En 1982 aconsiguen a FA Cup por setena vegada en l'anyo d'o Centenario d'o Club. Un anyo mas tarde, o Tottenham se converte en o primer club de futbol en quitar accions en a Bolsa de Valors de Londres.

En 1984 s'aconsigue a Copa d'a UEFA por segunda vegada. Un anyo mas tarde torna a haber un cambio de colors. Se chugaba con camisas blancas y pantalons blancos dica 1987, an tornan a vestir camisas blancas y pantalons curtos azul marino.

Un fichache millonario se produciría en 1988: a sinyatura de Paul Stewart d'o Manchester City Football Club por £ 1,5 millons.

En 1989 a grada este ye renovada.

En 1991, o club s'adchudica a FA Cup por octava y zaguera vegada dica hue. Alan Sugar se convirtió en president d'o club y declaró a bancarrota imminent.

En 1992 a Liga tomó o nombre de FA Premier League. O Tottenham nunca ha descendido de categoría dende alavez, estando un d'os pocos equipos que se mantienen en a categoría, chunto a o Manchester United Football Club, Liverpool, Arsenal, Aston Villa Football Club, Chelsea Football Club y Everton.

En 1995 a nueva grada sud ye rematada. Se traspasa a Chris Armstrong, d'o Crystal Palace por 4,5 millons de libras. Un anyo dimpués se planteya que s'inviertan 10.900.000 de libras ta reconstruyir a grada norte, zonas completas d'a sud, y reemplazar o terreno de chuego. Y en 1997 plegó una estrela d'a Liga por ixas envueltas: Les Ferdinand, procedent d'o Newcastle United sinyó por 6 Millons de libras.

En 1998 a nueva grada norte ye rematada. A capacidat d'o estadio queda en 36.257 personas.

En l'anyo 2000 plega unatro fichache caro, o ucrainián Serhiy Rebrov por 11 Millons de libras, procedent d'o Dinamo de Kiev.

### Sieglo XXI

En 2001 plegó a o club o ex-seleccionador Glenn Hoddle. Daniel Levy se convirtió en president. Teddy Sheringham, o héroi d'a final d'a  tornó a o club procedent d'o Manchester United Football Club y s'unió a os recientment plegaus Christian Ziege y Gustavo Poyet.

En 2002 se plega a la final d'a Worthington Cup, en a primera temporada de Glenn Hoddle como manager, pero perdió 2-1 debant d'o Blackburn Rovers en o Millennium Stadium de Cardiff. Jamie Redknapp sinyó en abril por o club chusto antes d'o fichache por 7 Millons de libras d'o debantero estrela irlandés, Robbie Keane, procedent d'o Leeds United, en agosto.

Un anyo dimpués, plegan a o club Helder Postiga y Bobby Zamora, En setiembre, Glenn Hoddle deixa o equipo, estando substituyiu de traza temporal por David Pleat.

En 2004 se formó una nueva estructura en o club. David Pleat se'n fue en chulio. Plegoron a o club Frank Arnesen, procedent d'o PSV Eindhoven, como director esportivo, Jacques Santini como entrenador chefe, Martin Jol como primer asistent y Dominique Cuperly como preparador fisico. Santini albandonó en noviembre y Martin Jol asumió o cargo de director tecnico. En octubre, a Selección anglesa contó con tres *Spurs* (Jermain Defoe, Ledley King y Paul Robinson) por primera vegada dende 1987.

A partir de l'anyo 2006 se levoron a cabo una serie d'exitosos fichaches que levoron a o club de nuevo a o panorama europeu, entre éls, Aaron Lennon, Michael Dawson, Dimitar Berbatov, Didier Zokora, Benoit Assou-Ekotto, Pascal Chimbonda, y Steed Malbranque. Manimenos, o talentoso mediocentro Michael Carrick se'n fue a o Manchester United Football Club.

En 2007 plegoron a o club Gareth Bele y Darren Bent, mientres que a o director tecnico Martin Jol se le demandó que dimitise chunto a o entrenador Chris Hughton. Lo substituyó Juande Ramos, procedent d'o Sevilla FC espanyol, con os suyos ayudants Marcos Álvarez y Gustavo Poyet, ex d'o club.

O 2008 tenió un comienzo sobebueno. Primero estió a gran victoria debant de l'Arsenal por 5-1 y a posterior victoria frent a o Chelsea por 2-1 ta devantar a League Cup en o estadio Wembley. Os chugadors David Bentley, Heurelho Gomes, Luka Modric, Roman Pavlyuchenko y Giovanni dos Santos son as exitosas nuevas incorporacions mientres que Harry Redknapp tomó o relevo de Juande Ramos en o banquillo en octubre de 2008.

En chinero de 2009, plegó a o club Wilson Palacios, y tornoron Robbie Keane y Jermain Defoe.

En l'anyo 2010, y dimpués de cuasi 50 anyos, o club aconsiguió a clasificación ta a Copa d'Europa (ta part d'alavez dita Liga de Campions de la UEFA). Una clasificación que se concretó en as zagueras chornadas con a victoria a lograda frent a o Manchester City Football Club con gol de Peter Crouch.

A temporada 2010-2011 prencipió con a previa d'a Champions frent a o conchunto suizo d'o Young Boys. En o partiu d'ida os suizos metioron en periglo a continuidat d'os Spurs en ista competición, ya que en a primera meya hora ganaban 3-0, pero os Spurs aconsiguioron retallar o marcador y acaboron con 3-2 en contra. A tornada estió diferent y o Tottenham ganó por un 4-0 en White hart Lane, con *hat-trick* de Peter Crouch.
Os Spurs compartioron grupo con l'actual campión, o Inter de Milán, Werder Bremen y Twente. En a tercera chornada visitoron Sant Siro ta chugar con l'Inter a on perdioron 4-3 tot y que Gareth Bele aconseguirá marcar tres gols en a segunda parte.
En a tornada en White Hart Lane, unatra gran partiu de Gareth Bele sí permitió a os Spurs vencer 3-1.

O Tottenham se vengaría d'o suyo rival, l'Arsenal, que lis fació perder as pretensions en a Carling Cup, con una victoria important en o Emirates Stadium por 2-3 en a liga premier.

O 15 de febrero de 2011 os *Spurs* aconsiguioron ganar a o AC Milan, por 1 a 0 con gol de Peter Crouch dimpués de chugada d'Aaron Lennon y, o 9 de marzo d'o mesmo anyo aconsiguioron aconseguir o paso a os cuartos de final d'ista competición. O Real Madrid remataría con o suenio d'os londinencos, que serían eliminaus en perder por 4-0 en o Estadio Santiago Bernabéu, a on estió clau a temprana expulsión de Peter Crouch; y en a tornada, por 0-1, con gol de Cristiano Ronaldo dimpués que l'arbitro no hese pitau bels cuantos posibles penaltis en os primers intes.

En a liga, os Spurs peleyoron dica o final por a 4ª plaza, pero en zagueras una redota contra o Manchester City Football Club por 1-0 los deixó sin opcions de tornar a chugar a Liga de Campions. En a debantzaguera chornada s'enfrentarían a o Liverpool, por a sola plaza de Liga Europea de la UEFA, a os spurs no les valeba que a victoria y finalment aconsiguioron imposar-sen por 0-2 en Anfield, con gols de Rafael van der Vaart y Luka Modric.

En verano de 2011 plegoron a o club 3 importants fichaches: o portero veterano estadounidense Brad Friedel, o centrocampista Scott Parker y o debantero Emmanuel Adebayor.

Por un atra parte deixarían o club 7 chugadors, entre os cuals destacan dos nombres que deixoron sinyal en White Hart Lane: o ex capitán Robbie Keane, qui fichó por Los Ángeles Galaxy y o granizo Peter Crouch, debantero canterano que se'n fue ta o Stoke City, mesmo equipo a o que heban iu a parar Wilson Palacios y Jonathan Woodgate, qui tamién se vestirán de potters. Por un atra parte os chugadors Alan Hutton Y Jermaine Jenas fichoron por o Aston Villa, iste zaguero en calidat de cediu, y David Bentley a la fin tamién deixó o club ta vestir a camiseta d'o West ham en calidat de cediu.

O goyo mes gran ta l'aficion d'o Tottenham estió a continuidat d'o mago croata Luka Modrić en o equipo.

## Estadio

O Tottenham Hotspur se mudó ta White Hart Lane en 1899. O suyo primer partiu en iste campo remató con una victoria sobre o Notts County por 4-1. Cinco mil aficionaus presencioron a victoria. Entre 1908 y 1972, White Hart Lane estió un d'os pocos recintos de futbol britanicos que no amostraban garra cleta publicitaria.

Arredol de 1923 o recinto fue enamplau ta acullir a 50.000 espectadors cubiertos. Ye cosirau por a suya mascota, un gallo de baralla policía, dende o tellau d'a grada este. En os anyos 1930 o futbol yera un pasatiempo a-saber-lo de popular, y encara que o Tottenham no yera guaire fuerte por ixas envueltas, 75.038 espectadors acudioron a White Hart Lane en marzo de 1938 ta veyer a os *Spurs* perder con o Sunderland en a FA Cup. En 1953 s'introducioron os focos, que fuoron renovaus de nuevo en os anyos 1970 y regularment renovaus con nueva tecnolochía dende alavez.

Recientment se reveló a construcción d'un nuevo estadio que acullirá a 60.000 aficionaus.

## Entrenadors

## Palmarés
### Torneyos nacionals
* **[[Premier League]]** (Maxima categoría dica 1992) **(2)**: 1950-51, 1960-61
* **[[Copa d'a Liga d'Anglaterra]] (8)**: 1900-01, 1920-21, 1960-61, 1961-62, 1966-67, 1980-81, 1981-82, 1990-91
* **[[Fa cup]] (4)**: 1970-71, 1972-73, 1998-99, 2007-08
* **[[Football League Second Division]] (2)**: 1919-20, 1949-50
* **[[Community Shield]] (7)**: 1921, 1952, 1961, 1962, 1967, 1981, 1991

### Torneyos internacionals
* **[[Recopa de Europa]] (1)**: 
* **[[Anglo-Italian League Cup]] (1)**: 1971
* **[[Liga Europea de la UEFA]] (2)**: 1971-72, 1983-84

### Torneyos amistosos
* **[[Trofeu Costa del Sol]] (2)**: 1965-66,

## Enlaces externos
* Sitio web oficial